
Ravazd Község Önkormányzata
9091 Ravazd, Országút u. 119/a.

Telefon: 96/474-087

e-mail: hivatal@ravazd.hu

HIRDETMÉNY
„BURSA HUNGARICA”
Ravazd Község Önkormányzata tájékoztatja a tisztelt érintetteket, hogy a 2027. évre kiírásra került a Bursa Hungarica „A” típusú (jelenleg felsőoktatásban részt vevő hallgatók részére) és „B” típusú (utolsó éves, érettségi előtt álló középiskolás, valamint felsőoktatási tanulmányokat kezdeni kívánók részére) Felsőoktatási Önkormányzati Ösztöndíjpályázat.
 „A” típusú pályázat esetén: a pályázatra az önkormányzat illetékességi területén lakóhellyel rendelkező, hátrányos szociális helyzetű felsőoktatásban részt vevő hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, ill. felsőoktatási szakképzésben folytatják tanulmányaikat. 
„B” típusú pályázat esetén: a pályázatra az önkormányzat illetékességi területén lakóhellyel rendelkező, hátrányos szociális helyzetű fiatalok jelentkezhetnek, akik a 2026/2027. tanévben utolsó éves, érettségi előtt álló középiskolások vagy felsőfokú diplomával nem rendelkező, felsőoktatási intézménybe még felvételt nem nyert érettségizettek, és a 2027/2028. tanévtől kezdődően felsőoktatási intézmény keretében teljes idejű (nappali munkarend) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kíván részt venni.

A részletes pályázati kiírás a Nemzeti Kulturális Támogatáskezelő honlapján (emet.gov.hu) és az Önkormányzat honlapján (www.ravazd.hu) is megtekinthető.

A pályázónak a pályázatbeadáshoz az Eper-Bursa rendszerben pályázói regisztráció szükséges. A regisztrációt követően tölthetik fel pályázati adataikat a csatlakozott önkormányzatok pályázói. Elérése: https://bursa.emet.hu/paly/palybelep.aspx
Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az Eper-Bursa rendszerbe. Amennyiben jelszavukat elfelejtették, az elfelejtett jelszó funkcióval kérhetnek új jelszót.

A pályázat rögzítésének és az önkormányzathoz történő benyújtásának határideje: 
2026. november 5. (csütörtök)
A személyes és pályázati adatok feltöltését követően a pályázati űrlapot kinyomtatva és aláírva hivatalunknál kell benyújtani a pályázati kiírásban meghatározott csatolandó mellékletekkel együtt.

Ravazd, 2026. szeptember 28.

             Hadaricsné Balogh Krisztina sk.

          polgármester

